《即事呈沧洲师 其二》
清代·曹一士

刍牧艰难罪不辞，烟消日出秣陵时。再生顶踵皆君赐，三黜功名是数奇。

归梦千山惊虎豹，家园八口客耘耔。国恩未报身焉往，鶗鴂鸣残鬓欲丝。

作者简介：曹一士（1678－1736）字谔廷，号济寰，又号沔浦生，上海人。雍正七年进士，改庶吉士，散馆授编修。十三年，考选云南道监察御史。乾隆元年，迁工科给事中，上疏请慎选各省督抚、请宽比附妖言之狱、禁挟仇诬告，论垦荒二弊，盐政、报销诸弊等。